[[Historisk metode]] (i særlig grad [[kildekritik]]) kom også til at spille en større rolle. I denne forbindelse var [[Kristian Erslev]] en dominerende skikkelse som [[professor]] i historie fra [[1883]]. [[Caspar Paludan-Müller]], der var professor [[1872]]-[[1882]], havde dog allerede bidraget til denne udvikling – også i sine arbejder før tiden som professor. Både Paludan-Müller og Erslev var inspirerede af [[Leopold von Ranke]] i deres opfattelse af fagets metoder, ligesom de grundlagde den opfattelse af historikerens virkefelt som synonymt med '' empiriske studier af fortiden'', som prægede faget indtil 1970-erne.<ref name="Bernard">{{Cite web |url=http://www.historisktidsskrift.dk/pdf_histtid/104_1/104_1_179.pdf |title=Bernard Eric Jensen: ''Faghistorikeres historiebegreb - Baggrund, kendetegn og virkninger''. Historisk Tidsskrift |access-date=29. marts 2013 |archive-date= 4. marts 2016 |archive-url=https://web.archive.org/web/20160304191930/http://www.historisktidsskrift.dk/pdf_histtid/104_1/104_1_179.pdf |url-status=dead }}</ref>
Historie Kultur Uddannelse